laion/Wikipedia-Exotic huggingface dataset:
Gorizia provints

Gorizia provints oli provints Itaalias Friuli-Venezia Giulia maakonnas. Provintsi keskus oli Gorizia linn. Piirnes idas Sloveeniaga. 11% elanikest olid sloveenid. Gorizia provints jagunes 25 omavalitsusüksuseks (comune). Capriva del Friuli Cormons Doberdò del Lago Dolegna del Collio Farra d'Isonzo Fogliano Redipuglia Gorizia Gradisca d'Isonzo Grado Mariano del Friuli Medea Monfalcone Moraro Mossa Romans d'Isonzo Ronchi dei Legionari Sagrado San Canzian d'Isonzo San Floriano del Collio San Lorenzo Isontino San Pier d'Isonzo Savogna d'Isonzo Staranzano Turriaco Villesse Suurima elanike arvuga (üle 5000 elaniku) asulad olid järgmised. Kõige vähem inimesi (387) elas Dolegna del Collios. Gorizia Sacrario di Redipuglia Isonzo suue (satelliidipilt) "ISTATi andmed seisuga 31.12.2009". Originaali arhiivikoopia seisuga 20.01.2010. Vaadatud 21.03.2013.
Štše ne vmerla Ukrajinõ

"Štše ne vmerla Ukrajinõ" ("Ще не вмерла України" - "Ukraina ei ole veel surnud") on Ukraina riigihümn (Державний Гімн України). Muusika autor on Mõhhailo Verbõtskõi (1863) ja sõnade autor Pavlo Tšubõnskõi (1862). 1917. aastal sai sellest Ukraina Rahvavabariigi hümn ja 1992. aastal iseseisvunud Ukraina hümn. 6. märtsil 2003 muutis Ukraina parlament natuke hümni sõnu. Ще не вмерла України ні слава, ні воля. Ще нам, браття молодії, усміхнеться доля. Згинуть наші воріженьки, як роса на сонці, Запануєм і ми, браття, у своїй сторонці. Душу й тіло ми положим за нашу свободу, І покажем, що ми, браття, козацького роду. Станем, браття, в бій кривавий від Сяну до Дону, В ріднім краю панувати не дамо нікому; Чорне море ще всміхнеться, дід Дніпро зрадіє, Ще у нашій Україні доленька наспіє. Душу й тіло ми положим за нашу свободу, І покажем, що ми, браття, козацького роду. А завзяття, праця щира свого ще докаже, Ще ся волі в Україні піснь гучна розляже, За Карпати відоб'ється, згомонить степами, України слава стане поміж ворогами. Душу й тіло ми положим за нашу свободу, І покажем, що ми, браття, козацького роду. Muudetud kohad on kaldkirjas. Ще не вмерла Україна, ні слава, ні воля, Ще нам, браття-українці, усміхнеться доля. Згинуть наші воріженьки, як роса на сонці, Заживемо і ми, браття, у своїй сторонці. Душу й тіло ми положим за нашу сободу І покажем, що ми, браття, козацького роду. Станем браття, всі за волю, від Сяну до Дону В ріднім краю панувати не дамо ні кому. Чорне море ще всміхнеця, дід Дніпро зрадіє, Ще на нашій Україні доленька доспіє. Душу й тіло ми положим за нашу сободу І покажем, що ми, браття, козацького роду. А завзятта праця щира свого ще докаже, Ще ся вомі в Україні піснь гучна розляже. За Карпати відібється, згомонить степами, України слава стане поміж народами. Душу й тіло ми положим за нашу сободу І покажем, що ми, браття, козацького роду. Muusika Ukraina presidendi lehel (mp3) Hümni sõnad.
Unts

Unts (ladina uncia; rahvusvaheline tähis oz, lühend itaaliakeelsest sõnast onza; apteekrisümbol ℥) on SI-süsteemi väline massi mõõtühik. Kõige levinum on avoirdupois unts, mis vastab 28,3495231 grammile. 16 untsi moodustab 1 naela. Untsi kasutatakse mõõtühikuna Ameerika Ühendriikides ja Kanadas. Seda kasutatakse näiteks kulla kaalumisel. Kulla ja teiste väärismetallide kaalumisel kasutatakse ka troiuntsi, mis on raskem.
Lee Ryan

Lee Ryan (sündinud 17. juunil 1983 Kentis) on inglise laulja, laulukirjutaja ja näitleja. "Lee Ryan" (2005) "Army of Lovers" (2005) "Turn Your Car Around" (2005) "When I Think of You" (2005) "Real Love" (2006) "Reinforce Love" (2007) "I Am Who I Am / Secret Love" (2010)
Simon Webbe

Simon Solomon Webbe (sündinud 30. märtsil 1978 Manchesteris) on Briti laulja.
John Anders Gaustad

John Anders Gaustad (sündinud 29. veebruaril 1980) on Norra murdmaasuusataja. Esimest korda osales Gaustad maailma karikasarja etapil 2004. aasta veebruaril Oslos 50 km vabasõidus, kus ta sai 64. koha. Kümne parema hulka jõudis ta esimest korda 2005. aasta novembris Kuusamos, kui oli 15 km vabasõidus üheksas. Gaustadi parim tulemus on 2009. aasta MK-etapilt Beitostølenis, kui ta sai 15 km vabasõidus neljanda koha. John Anders Gaustad FIS-i kodulehel (inglise) John Anders Gaustadi blogi
Antony Costa

Antony Daniel Costa (sündinud 23. juunil 1981) on inglise pop- ja rokklaulja ning näitleja.
Gubkin

Gubkin on linn Venemaal Belgorodi oblastis, Gubkini rajooni ja linnaringkonna halduskeskus. Asub Oskoletsi jõe ääres Starõi Oskolist 20 km lääne pool. Linn asutati 1931. aastal rauamaardla juurde. 1955. aastast linnaõigused. Linn sai nime geoloog Ivan Gubkini järgi. Majandus põhineb rauamaagi kaevandamisel ja rikastamisel. http://www.gubkinadm.ru/
EKr

eKr (varem e. Kr.) ehk e.m.a (varem e. m. a.) on tähis, mida kasutatakse kristliku ajaarvamise aastaarvude juures selleks, et märkida nende kuulumist selle ajaarvamise alla ning ajastusse enne selle ajaarvamise alguspunkti. Sel juhul näitab aastaarv, mitmenda aastaga enne aastat 1 pKr ("pärast Kristust") on tegemist. "eKr" loetakse "enne Kristust" või "enne Kristuse sündi" ja "e.m.a" loetakse "enne meie ajaarvamist" (inglise keeles Before Common Era). "eKr" ja "e.m.a" paigutatakse aastaarvu järele. "e.m.a" on kasutusel peamiselt juhul, kui tahetakse vältida ajaarvamise seostamist kristlusega või Kristuse sündimisega. See kehtib muu hulgas nõukogudeaegse kirjanduse kohta, mis vältis seostamist kristlusega, ning usuteadusliku kirjanduse kohta, mis väldib võimalikku segiajamist Jeesuse tegeliku sünniajaga, eriti kui on juttu Jeesuse sünniajale lähedasest ajast. Aastale 1 pKr eelneb aasta 1 eKr, sellele omakorda aasta 2 eKr ja nii tagasi. 0. aastat ei ole. Selleks et teada saada, mitu aastat on möödunud mõnest aastast enne Kristust kuni mõne aastani pärast Kristust, tuleb liita aastaarvud ning lahutada üks aasta (see kehtib, kui kuupäev on sama). pKr BP
Hans von Fersen (surnud 1641)

Hans von Fersen (surnud 1641) oli Eestimaa aadlik ja Rootsi ooberstleitnant. Aastail 1617–1624 oli ta Eestimaa rüütelkonna peamees. Talle kuulusid Harjumaal Raikküla ja Kirna mõis. Tema vanemad olid Raikküla mõisnik Hermann von Fersen (surnud 1575) ja Anna von Tiesenhausen, kes oli Harju-Viru rüütelkonna peamehe, ning Taanis Eestimaa saadikuks olnud Fabian von Tiesenhausen noorema (surnud 1558 Taanis) tütar. Hans von Fersen abiellus Adelheid von Wrangelliga, kes oli Elistvere, Patsu, Valkla, Rannamõisa ja Alu mõisniku, rittmeister Hans von Wrangelli (surnud 1593) ja Ingliste mõisast pärit Barbara von Anrepi tütar. Abikaasa vend oli Herman Wrangel ning õde Dorothea (1590–1652/57) oli abielus Sipa mõisniku ja maanõuniku Reinhold Fabian von Ferseniga (suri 1649). Abielust sündis: Hans von Fersen, Kirna mõisnik, maeti 20. veebruaril 1679 Tallinna Toomkirikusse. Moskvas vene vangistuses 1708 surnud Sipa mõisniku, Rootsi oobersti ja Eestimaa maanõuniku Hermann von Ferseni ning Kirna mõisniku, Rootsi leitnandi Heinrich von Ferseni (surnud 1682) isa. Genealogisches Handbuch der baltischen Ritterschaften, Teil 2, 1: Estland, Görlitz, 1930, lk.85 Genealogisches Handbuch der baltischen Ritterschaften, Teil 2, 1: Estland, Görlitz, 1930, lk.412,414 Genealogisches Handbuch der baltischen Ritterschaften, Teil 2, 1: Estland, Görlitz, 1930, lk.571 Eesti Ajalooarhiivi arhivaalid EAA.2069.2.514 : Luloff Forstenberch verkauft den Hof Reykull dem Lorenz Vertzen, den 22. März 1540 ja EAA.2069.2.515 : Luloff Forstenberch trägt vor dem Harrischen Manngericht den Hof Reykull dem Lorenz Vertzen auf, den 22. März 1540 Genealogisches Handbuch der baltischen Ritterschaften, Teil 2, 1: Estland, Görlitz, 1930, lk.388
Hollola vald

Hollola on vald Soomes Päijät-Häme maakonnas. Helsingist on sinna 111 km, Tampere jääb 121 km ja Jyväskylä 182 km kaugusele. Valla pindala on 531,92 km², millest 68,59 km² moodustavad veekogud. Hollola vallas elab 21 793 inimest ja rahvastikutihedus on 47,04 in/km². Hollola naabervallad on Asikkala vald, Hausjärvi vald, Hämeenlinna, Kärkölä vald, Lahti, ja Orimattila. Valla suurim asula ja keskus on Salpakangas. Hollola ehk Hollola kirikuküla on endise tähtsuse kaotanud. Hollola kivikirik umbes aastast 1510 (25.12.2005). Hollola kellatorn aastast 1831 (25.12.2005) Population growth biggest in nearly 70 years  Hollola vald – pildid, videod ja helifailid Wikimedia Commonsis
Hollola

Hollola ehk Hollola kirikuküla (Kirkonkylä ehk Hollolan kirkonkylä) on küla Soomes Päijät-Häme maakonnas Vesijärvi ääres, Hollola valla endine keskus. Seal asuvad muu hulgas Hollola keskaegne kivikirik, vana pastoraat, endine Hollola vallamaja (Hollolan kunnantupa), kauplus, Hollola koduloomuuseum, Hentilä majamuuseum. Läheduses on Kapatuosia linnamägi, mille tipus on puust vaatetorn, millest tehakse ka linnuvaatlusi.
Foxe'i laht

Foxe'i laht ehk Foxe'i meri (ingl Foxe Basin) on laht Põhja-Ameerika kirdeosas ning osa Põhja-Jäämerest. Läänes piirneb Põhja-Ameerika Melville'i poolsaarega, põhjas ja idas Baffini saarega ning lõunas on Foxe'i väina kaudu ühenduses Hudsoni lahega. Laht sai nime inglise maadeavastaja Luke Foxe'i järgi. Meri on madal: keskosas kuni 90 meetrit, kallaste lähedal madalam. Meres on kõrged, kuni 7-meetrised looded. Tugevate loodehoovuste ja madala vee tõttu on vesi sogane. Talviti meri jäätub. Jäässe külmub palju põhjasetteid nii mereveest kui ka lahe põhjast, kuhu jää kinni jääb ja taas liikvele läheb.
Kelgutamine 2010. aasta taliolümpiamängudel

Kelgutamine 2010. aasta taliolümpiamängudel toimus 13. – 17. veebruarini Whistler Sliding Centre'is. Välja jagati kolm medalikokplekti. Osales 25 riiki 109 sportlasega. Olümpia kelgu- ja bobirada on üks maailma kiireimaid, kus kohati võib kiirus olla 145 km tunnis. Rada on kritiseeritud selle turvalisuse pärast, kuna treeningutel on juhtunud mitmeid õnnetusi. Neis halvim õnnetus juhtus Gruusia sportlase Nodar Kumaritašviliga, mis lõppes surmaga, kui ta lendas viimases kurvis rajalt välja vastu raja tugiposti. Kelgutamises jagatud medalid riigiti. Finaal: 14. veebruar Osavõtjaid: 38 Olümpiavõitja 2006: Armin Zöggeler , Itaalia Ametlikud tulemused Finaal: 17. veebruar Osavõtjaid: 20 paari Olümpiavõitja 2006: Andreas Linger -Wolfgang Linger , Austria Ametlikud tulemused Finaal: 15. veebruar Osavõtjaid: 29 Olümpiavõitja 2006: Sylke Otto , Saksamaa Ametlikud tulemused Kelgutamine OM-i kodulehel
Foxe'i väin

Foxe'i väin (inglise keeles Foxe Channel) on väin Põhja-Ameerika kirdeosas, Põhja-Jäämere osa. Eraldab Southamptoni saare Belli poolsaart Baffini saare Foxe'i poolsaarest, ühendab Foxe'i lahte Hudsoni väina ja lahega. Väin on saanud nime inglise maadeavastaja Luke Foxe'i auks.
Suryavarman II

Suryavarman II Paramavisnuloka (enne 1113 – umbes 1150) oli Angkori Kuningriigi (praegune Kambodža) kuningas 1113–1145 või 1150.
Nūr Moḩammad Tarakī

Nūr Moḩammad Tarakī (puštu keeles نور محمد ترکۍ 15. juuli 1917 Sur Kelay küla Nāwah's Ghaznī provintsis – 9. oktoober? 1979 Kabul) oli Afganistani ajakirjanik ja poliitik, 1978–1979 Afganistani riigipea ja valitsusjuht. Ta tapeti Ḩāfiz̧ullāh Amīni käsul.
Igra rajoon

Igra rajoon on 2. järgu haldusüksus Venemaal Udmurtias. Suuremad jõed on Tšeptsa lisajõed Loza ja Ita. Rajoon jaguneb 15 külaasunduseks (сельское поселение). Suuremad asulad on Igra, Zura ja Fakel. 2002. aasta rahvaloenduse andmeil oli 61% elanikest udmurdid, 36% venelased ja 1,5% tatarlased. Alates 1973. aastast puuritakse rajoonis naftat. Q126684906 http://www.udmgossovet.ru/samoupravlenie/regions/igrinskiy/ Igra rajooni ametlik koduleht
Konstantin Tyzenhaus

Krahv Konstantin Tyzenhaus (poola: Konstanty Tyzenhauz; valgevene: Канстанцін (Канстантын) Тызенгаўз (Kanstancin (Kanstantyn) Tyzienhaŭz); vene: Константин Тизенгауз; vkj. 22. mai / 3. juuni 1782 Zaludeck Hrodna lähedal, Rzeczpospolita – 16. märts/28. märts 1853 Pastavy) oli baltisaksa päritolu poola-leedu ornitoloog. Konstantin Tyzenhaus sündis Zaludecki (Желудок) mõisas, tänapäeva Valgevene Hrodna oblasti Ščučyni rajoonis, ja elas Pastavy mõisas, kus tänapäeval asub Viciebski oblasti Pastavy rajooni keskhaigla (Поставская центральная районная больница). Tema isa Ignacy Tyzenhaus (1760–1822) oli Leedu kaardiväeülem, Püha Stanislavi- ja Valge Kotka ordeni kavaler, ning tema kuulsaim sugulane krahv Antoni Tyzenhaus (1733–1785) oli Leedu suurvürstiriigi kõrgeim varahoidja (Podskarbi), Hrodna linna staarost (1766–1780) ja viimase Poola kuninga Stanisław II lähedane lapsepõlvesõber. Antoni Tyzenhaus valitsusajal oli Hrodna Leedu suurvürstiriigi poliitiline keskus, A. Tyzenhausi järgi on ka nimetatud üks Hrodna peaväljakuid. Poola-Leedu Tyzenhausid põlvnesid 1633 poliitilistel asjaoludel Liivimaalt Leedu suurvürstiriiki kolinud Tiesenhausenite aadlisuguvõsaharust. Rozprawa o Sowie laponskiej (mszarnej) znalezionej w Litwie. 1830 (saksa keeles ilmus C. von Tyzenhaus "Archive fur Naturgeschichte" v. Troschel, Berlin). Zasady, Ornitologii albo nauki o ptakach. Przez. Hr. Konstantego Tyzenhauza (vene Основы орнитологии, науки о птицах), 165 lk. 8 vol. Wilno 1841 Ornitologia powszechna, czyli opisanie ptaków wszystkich części świata. I-III (vene Общая орнитология, или описание птиц всех частей Света), Wilno : Teofil Glücksberg 1843-1846 Catalogus avium et mammalium... (vene Каталог птиц и млекопитающих ВКЛ и Королевства Польского), 1844 Remarques sur les Aigles d'Europe, par M. Constantin Tyzenhauz /"Revue Zoologique par La Société Cuvierienne", Paris: September 1846 lk.322-326 Catalogus avium et mammalium quae habitant in regionibus Europee positis inter gradum., Riga, 1848 “Rokiškio muziejus”: Muziejaus istorija be:Гісторыя Жалудка Genealogisches Handbuch der baltischen Ritterschaften, Teil 2: Estland, Band 1" Görlitz. 1930, lk.414 Das Inland., Nr.40, 1852, veerg 759[alaline kõdulink] Диана Курило: Подземелья дворца Тизенгаузов в Поставах раскроют свои тайны туристам[alaline kõdulink] postavy.vitebsk-region.gov.by 21.04.2008 "дворец Тизенгауза (ул.Советская)". Originaali arhiivikoopia seisuga 3. september 2009. Vaadatud 3. detsembril 2009. "Известные люди Беларуси: Константин Тизенгауз". Originaali arhiivikoopia seisuga 20. september 2011. Vaadatud 3. detsembril 2009. Lühibiograafia (inglise keeles) Tyzenhauz - genealogia Sugupuu: Konstanty Tyzenhauz h. Bawół
Agrokliima ressursid

Agrokliima ressursid on kliima tingimused, mis võimaldavad inimestel tegeleda põllumajandusega. Agrokliima ressursside näitajaid: aktiivsete temperatuuride (üle 10 °C) summa vegetatsiooniperioodi jooksul; aastane sademetehulk; sademetehulk vegetatsiooniperioodi jooksul; külmavaba perioodi kestus. "Eesti NSV agrokliima ressursid" Koostanud Kulla Kivi. Valgus 1976 "Eesti Geograafia Seltsi aastaraamat 1978. Agrokliima ressursid Eesti NSV-s." Tallinn, 1979
Balezino rajoon

Balezino rajoon on 2. järgu haldusüksus Venemaal Udmurtias. Piirneb põhjas Kirovi oblastiga. Rajoon jaguneb Balezino linnaasunduseks ja 16 külaasunduseks (сельское поселение). Suuremad asulad on Balezino ja Andreišur. 57,6% elanikest on udmurdid, 30,6% venelased ja 9,8% tatarlased. Q126719912 Balezino rajooni koduleht Balezino rajoonist
Balezino

Balezino ([balezin'oo]) on alev Venemaal Udmurtias, Balezino rajooni keskus. Balezino asub Iževskist 150 km põhja pool 170 m kõrgusel merepinnast Tšeptsa jõe vasakul kaldal. Balezino asutati 1897 Siberi raudtee ehituse käigus, raudtee avati 1899, kuid juba 16. sajandil asus Tšeptsa paremal kaldal samanimeline küla. Balezino on alev aastast 1938. Balezino elanike arv langeb. 1989. aasta rahvaloenduse järgi elas linnas 18 492 inimest, 2002. aasta rahvaloenduse järgi 16 804 inimest, 2009. aastal 16 038. 2010. aasta rahvaloenduse andmeil oli elanikke 16 120. Balezino asub raudteel umbes poolel teel läänes asuva Kirovi ja idas asuva Permi vahel. Kaugsõidurongid peatuvad seal umbes pool tundi selleks, et vedurit vahetada. Nimelt lõpeb Balezinos Gorki raudtee, kus kasutatakse 25 kV, 50 Hz vahelduvvoolu, ja algab Sverdlovski raudtee, kus kasutatakse 3000 V alalisvoolu. Maanteed mööda saab Balezinost sõita loodesse Glazovisse ning lõunasse Igra kaudu Iževskisse. Asula nime kohta on kaks versiooni. Esimese kohta pole ainsatki dokumenti, kuid legendi järgi olevat 1586 tsaar Fjodor I vendadele Daniil ja Jelizar Balezinitele tasuks ustava teenistuse eest Siberis annetanud Tšeptsa oja paremal kaldal maad. Teise versiooni järgi tulevat nimi udmurdi sõnadest "balja", mis tähendab lammast, ja "sin", mis tähendab silma. Lamba silmaks nimetati allikat . Lähedalolevates külades on kaks kirikut (Novovolkovo, Kamennoje Sadelje) ning kaks mošeed (Padera, Kestõm). Balezinos on alates 2000 koduloomuuseum. "Общие сведения о Балезинском районе". Originaali arhiivikoopia seisuga 12. jaanuar 2014. Vaadatud 2. jaanuaril 2010.
2. Suurtükiväegrupp

2. Suurtükiväegrupp oli Eesti suurtükiväeosa Rakveres. 1. septembril 1939 kuulus grupi koosseisu 241 meest. kolonelleitnant Valter Martma 1934, 2. Suurtükiväegrupi ülema kt major Boris Raid 1936, 2. Suurtükiväegrupi ülema ajutine kt kolonelleitnant Valter Martma 1934 ülem, 2. Suurtükiväegrupi ülem 15. märtsil 1924 formeeriti 1. suurtükiväerügement kolonelleitnant Hugo Kauleri juhtimisel ümber "1. diviisi suurtükiväeks". 1924. aastal muudeti Eesti suurtükiväe organisatsioon järgmiseks: 1. diviisil oli 1. diviisi suurtükivägi, 2. diviisil 2. diviisi suurtükivägi ja 3. diviisil 3. suurtükiväe rügement. Mõlema diviisi suurtükiväed jagunesid kaheks grupiks. 1. augustil 1925. aastal loodi uus organisatsioon, kus suurtükivägi jagunes suurtükiväegruppideks: 1. diviisil oli 1. suurtükiväegrupp ja 2. Suurtükiväegrupp; 2. diviisil 3. suurtükiväegrupp ja 4. suurtükiväegrupp ja 3. diviisil 5. suurtükiväegrupp. Diviisi suurtükiväe koosseisus oli kaks suurtükiväegruppi: 1. suurtükiväegrupp asukohaga Narvas, mis moodustati 1. suurtükiväerügemendist ja 2. suurtükiväegrupp asukohaga Rakveres, mis moodustati 1. kindluse suurtükiväegrupist.. 1. diviisi suurtükiväe staap asus Narvas, Rahu tänav 19. 1. diviisi suurtükiväe I grupp - staap Narvas, Rahu tänav 19 1. diviisi suurtükiväe II grupp - staap Narvas, Rahu tn 19 patarei nr. 4 - kaks 76,2 mm kahurit - Kundas, Malla mõisas, hiljem Rakveres patarei nr. 5 - kaks 45-liinilist kerget haubitsat - Kundas, Malla mõisas, hiljem Rakveres patarei nr. 6 - kaks 42-liinilist kahurit - Jõhvis, Tammiku mõisas, hiljem Rakveres patarei nr. 7 - kaks 6" haubitsat - Jõhvis, Tammiku mõisas. 1. kohalik suurtükiväepark - Rakveres, Jaama puiestee 21 1928. aastal kehtestati Kaitseväe organisatsiooni ja koosseisude seadlusega, Eesti kaitseväe rahuaegne organisatsioon. Välisuurtükivägi oli koondatud A, B ja C tüübilistesse gruppidesse. A tüübilises suurtükiväegrupis (1. ja 3.) on staap, spetsialistide komando, kaks kerge kahuri-, üks kerge haubitsa- ja üks raske kahuri-või haubitsapatarei ning igas patareis on kaks rühma. B tüübilises suurtükiväegrupis on staap, neli kerget ja kaks rasket patareid. Igas kerges patareis on kolm rühma, igas raskes patareis on kaks või kolm rühma. C tüübilises suurtükiväegrupis on staap, kaks kerget ja kaks rasket patareid. Igas patareis on kolm rühma. 2. suurtükiväe grupp - staap Rakveres, (2. suurtükiväegrupi uusklassitsistlikus stiilis sammastega Rakvere sõjaväelinnaku kasarmuhoone Nortsu teel valmis 1924 ja on nüüdseks hävinud) 2. suurtükiväegrupi kasarmutes: patarei nr. 4 - Rakveres kasarmutes patarei nr. 5 - Rakveres kasarmutes patarei nr. 6 - Rakveres kasarmutes patarei nr. 7 - Tammiku mõisas Jõhvis Rubach, R: Jooni 1-se suurtükiväepolgu – 1-se suurtükiväegrupi elust ajajärgul 1920.–1932. Sõdur. 1933, nr 1/2, lk 40 Tagavaraväelaste kordamisõppused suurtükiväes 1935 a.
Rennvert Schorenberch

Rennvert Schorenberch oli Loona mõisnik 15. sajandil. Ta oli Renver Scharemberchi poeg. 21. septembril 1428 kinnitas Saare-Lääne piiskop Christianus temale isalt päritud Loona mõisa (Katevel). Tema poeg oli Dietrich Scharemberg, kes esineb allikais kolm korda aastail 1452–1481. Väljavõte Eestimaa rüütelkonna genealoogilisest käsiraamatust
Best of Code One

"Best of Code One" on ansambli Code One 1998. aasta kogumik. Soovin sulle head Vikerkaar Nüüd võin taas Tantsupalavik Sellest saab meie suvi Ma loodan, et näen veel sind On küll hilja Kuum Unistan veel (aeglaselt) Nii kaua (remix) Vikerkaar (aeglaselt) Vältida ei suutnud Vaikus on hea Teisiti on kõik Reetlik tunne On küll hilja (unplugged)
Best of Code One 2005

"Best of Code One" on ansambli Code One 2005. aasta kogumik. Soovin sulle head Vikerkaar Nüüd võin taas Tantsupalavik Sellest saab meie suvi Ma loodan, et näen veel sind On küll hilja Kuum Unistan veel (aeglaselt) Nii kaua (remix) Vikerkaar (aeglaselt) Vältida ei suutnud Vaikus on hea Teisiti on kõik Reetlik tunne On küll hilja (unplugged) Aeg ei peatu
Code One – 2

"Code One 2" on ansambli Code One 1996. aasta album. Sellest saab meie suvi Ma loodan, et näen sind veel Nii kaua Vikerkaar Ma tean Vaikus on hea Teisiti on kõik Tahan loota ja uskuda On küll hilja See kõik, mis meid ootab
Code One – 1

"Code One" on ansambli Code One 1995. aasta album. "Unistan veel" "Tunne su sees" "Kuum" "Vältida ei suutnud" "Peegel" "Kui tahad" "Vikerkaar" "Unistan veel (aeglaselt)" "Veel kuumem" "ja M.M.N.S.T.P. (ja mis ma nüüd siis tegema pean)"
Devonshire'i hertsog

Devonshire'i hertsog (inglise Duke of Devonshire) on Inglismaa aadlitiitel, mida on alates selle asutamisest kandnud Cavendishi suguvõsa liikmed. Tiitel loodi 1694. aastal, mil William Cavendish, neljas Devonshire'i krahv sai Devonshire'i hertsogiks. Devonshire'i hertsogi pärija kannab Hartingtoni markii tiitlit. Kui hertsogi vanima poja vanim poeg sünnib hertsogi eluajal, saab ta Burlingtoni krahvi tiitli. Kui Burlingtoni krahvil sünnib hertsogi eluajal poegi, saavad need tiitli "Lord Cavendish". Devonshire'i hertsogite peamine residents on Chatsworth House. 1694–1707 William Cavendish, esimene Devonshire'i hertsog (1640–1707) 1707–1729 William Cavendish, teine Devonshire'i hertsog (1673–1729) 1729–1755 William Cavendish, kolmas Devonshire'i hertsog (1698–1755) 1755–1764 William Cavendish, neljas Devonshire'i hertsog (1720–1764) 1764–1811 William Cavendish, viies Devonshire'i hertsog (1748–1811) 1811–1858 William Cavendish, kuues Devonshire'i hertsog (1790–1858) 1858–1891 William Cavendish, seitsmes Devonshire'i hertsog (1808–1891) 1891–1908 Spencer Cavendish, kaheksas Devonshire'i hertsog (1833–1908) 1908–1938 Victor Cavendish, üheksas Devonshire'i hertsog (1868–1938) 1938–1950 Edward Cavendish, kümnes Devonshire'i hertsog (1895–1950) 1950–2004 Andrew Cavendish, üheteistkümnes Devonshire'i hertsog (1920–2004) 2004–... Peregrine Cavendish, kaheteistkümnes Devonshire'i hertsog (sündinud 1944) Praeguse Devonshire'i hertsogi pärija on William Cavendish, Burlingtoni krahv (sündinud 1969)
Klaviatuur

Klaviatuur on mitmetähenduslik sõna: klaviatuur ehk klahvistik on muusikas klahvpilli osa. klaviatuur, kõnekeeles ka klaver, on arvuti riistvaraline juhtimis- või andmesisestusvahend klaviatuur on kirjutusmasina klahvide kogu
Klaaskeha

Klaaskeha (ladina keeles corpus vitreum) on osade loomade (sh inimeste) silmamuna osa. Ta täidab silmaläätse, ripskeha ja võrkkesta vahel asuva kambri. Väljastpoolt katab teda õhuke kile. Madudel nagu teistelgi roomajatel on klaaskeha, mis paikneb silmaläätse taga. Klaaskeha täidab silmaläätse, ripskeha ja võrkkesta vahelise kambri ja koosneb klaaskehanestest (humor vitreus). Klaaskeha täidab vikerkesta taguse tagakambri. Klaaskeha ei sisalda veresooni ega närve ja koosneb 98% ulatuses veest. Teisisõnu on klaaskeha geel. "Meditsiinisõnastik" 346:2004. Melissa Kaplan's, Herp Care Collection, Bulging, Drooping, Distended Eyes in Reptiles, Veebiversioon (vaadatud 28.01.2014) (inglise keeles) Enn Ernits, Esta Nahkur, Koduloomade anatoomia, Eesti Maaülikool, Tartu, Halo Kirjastus, lk 395, 2013, ISBN 978-9949-426-28-8. Terminologia Anatomica A15.2.06.008 Corpus vitreum. Klaaskeha